Transindex - Betiltották a fasiszta jelképeket és a háborús bûnösök kultuszát
2002. március 19. 11:42, utolsó frissítés: 2003. április 02. 01:47
A háborús bûnösnek tartott Ion Antonescunak Romániában hat szobra található. Pénteken Corneliu Vadim Tudor, a PRM elnöke arra kérte Kolozsvár polgármesterét, Gheorghe Funart, hogy a város központjában állítson szobrot Ion Antonescunak. A polgármesternek ez már régi törekvése, de ezidáig csak a talapzatig jutott.
Törvényszegésnek minõsül azonban, ha a szobrot Funar mégis felállítatja, ugyanis a kormány betiltotta az olyan szobrok, szoborcsoportok, táblák és emlékhelyek nyilvános helyen történõ felállítását -- kivételt képeznek a múzeumok --, amelyek a háborús bûnösöknek állítanak emléket. Ugyanígy tilos utcák, terek, parkok és más nyilvános helyek elnevezése is olyan személyekrõl, akik az emberiség és a béke ellen cselekedtek.
Sürgõsségi kormányrendelet született úgyszintén a fasiszta, rasszista, idegengyûlölõ karakterû szervezetek, szimbólumok tiltásáról.
A fasiszta, rasszista, idegengyûlölõ szervezetek alatt azt érti a rendelet, ha bármilyen három vagy több személybõl álló csoport rendszeresen, illetve idõszakosan olyan tevékenységet folytat, ami fasiszta, rasszista, illetve idegengyûlölõ nézeteket terjeszt, tekintettel a faji, nemzetiségi, vagy vallási megkülönböztetésre. Ebbe a kategóriába beleveszik akár a jogi alapon mûködõ szervezeteket, pártokat, szövetségeket, alapítványokat és kereskedelmi egységeket is.
A szimbólumok alatt az olyan zászlók, emblémák, szlogenek, köszönési formák, jelvények és hasonlók értendõk, amelyek fasiszta, rasszista és idegengyûlölõ nézeteket terjesztenek. Ezek terjesztésének következménye 6 hónaptól 5 évig terjedõ szabadságvesztéssel járhat, míg a szervezetek esetében 5-tõl 15 évig terjed a kiróható börtönbüntetés. (mediafax)